GREEK SUPREME COURT DECISION

Decision ID: 1759/2024
Decision Number: 1759
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου - Εισηγήτρια, Γεώργιο Σχοινοχωρίτη, Ευτύχιο Νικόπουλο και Βαρβάρα Πάπαρη, Αρεοπαγίτες. Συνεδρίασε δημόσια στο ακροατήριό του, στις 2 Οκτωβρίου 2023, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Νομικού Προσώπου Δημοσίου Δικαίου με την επωνυμία "ΕΘΝΙΚΟΣ ΟΡΓΑΝΙΣΜΟΣ ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ (Ε.Ο.Π.Υ.Υ.)" που εδρεύει στο Μαρούσι Αττικής και εκπροσωπείται νόμιμα, το οποίο εκπροσωπήθηκε από την Ελευθερία Χριστοπούλου, Πάρεδρο του Νομικού Συμβουλίου του Κράτους, με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Της αναιρεσιβλήτου: Ανώνυμης Εταιρείας με την επωνυμία "Α.Α.-Δ.Α. ΚΑΙ Ι.Δ.Ε. M.H. ΑΝΩΝΥΜΗ ΕΤΑΙΡΕΙΑ", τέως "... … Α.Ε.", που εδρεύει στον ... και εκπροσωπείται νόμιμα, η οποία εκπροσωπήθηκε από την πληρεξούσια δικηγόρο της Θεοδώρα Μήτσιου με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Η ένδικη διαφορά άρχισε με την από 27/11/2011 αγωγή της ήδη αναιρεσιβλήτου, που κατατέθηκε στο Ειρηνοδικείο Αθηνών. Εκδόθηκαν οι αποφάσεις: 4391/2014 οριστική του ίδιου Δικαστηρίου και 8586/2021 του Μονομελούς Πρωτοδικείου Αθηνών. Την αναίρεση της τελευταίας απόφασης ζητεί το αναιρεσείον με την από 14/12/2021 αίτησή του. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω.

Judges: Ασημίνα Υφαντή, Βρυσηίδα Θωμάτου - Εισηγήτρια, Γεώργιο Σχοινοχωρίτη, Ευτύχιο Νικόπουλο, Βαρβάρα Πάπαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου - Εισηγήτρια, Γεώργιο Σχοινοχωρίτη, Ευτύχιο Νικόπουλο και Βαρβάρα Πάπαρη, Αρεοπαγίτες. Συνεδρίασε δημόσια στο ακροατήριό του, στις 2 Οκτωβρίου 2023, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Νομικού Προσώπου Δημοσίου Δικαίου με την επωνυμία "ΕΘΝΙΚΟΣ ΟΡΓΑΝΙΣΜΟΣ ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ (Ε.Ο.Π.Υ.Υ.)" που εδρεύει στο Μαρούσι Αττικής και εκπροσωπείται νόμιμα, το οποίο εκπροσωπήθηκε από την Ελευθερία Χριστοπούλου, Πάρεδρο του Νομικού Συμβουλίου του Κράτους, με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Της αναιρεσιβλήτου: Ανώνυμης Εταιρείας με την επωνυμία "Α.Α.-Δ.Α. ΚΑΙ Ι.Δ.Ε. M.H. ΑΝΩΝΥΜΗ ΕΤΑΙΡΕΙΑ", τέως "... … Α.Ε.", που εδρεύει στον ... και εκπροσωπείται νόμιμα, η οποία εκπροσωπήθηκε από την πληρεξούσια δικηγόρο της Θεοδώρα Μήτσιου με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Η ένδικη διαφορά άρχισε με την από 27/11/2011 αγωγή της ήδη αναιρεσιβλήτου, που κατατέθηκε στο Ειρηνοδικείο Αθηνών. Εκδόθηκαν οι αποφάσεις: 4391/2014 οριστική του ίδιου Δικαστηρίου και 8586/2021 του Μονομελούς Πρωτοδικείου Αθηνών. Την αναίρεση της τελευταίας απόφασης ζητεί το αναιρεσείον με την από 14/12/2021 αίτησή του. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Με την κρινόμενη αίτηση αναίρεσης του Νομικού Προσώπου Δημοσίου Δικαίου, με την επωνυμία, ''ΕΘΝΙΚΟΣ ΟΡΓΑΝΙΣΜΟΣ ΥΠΗΡΕΣΙΩΝ ΥΓΕΙΑΣ (Ε.Ο.Π.Υ.Υ.), προσβάλλεται η εκδοθείσα αντιμωλία των διαδίκων, κατά την τακτική διαδικασία, με αριθμό 8586/2021 τελεσίδικη απόφαση του Μονομελούς Πρωτοδικείου Αθηνών, το οποίο δικάζοντας ως εφετείο, την έφεση του αναιρεσείοντος κατά της με αριθμό 4391/2014 απόφασης του Ειρηνοδικείου Αθηνών, που είχε δεχθεί την από 27-11-2011 αγωγή της αναιρεσίβλητης, υποχρεώνοντας τον αναιρεσείοντα να της καταβάλει το ποσό των 14.323,35 ευρώ, για αξιώσεις της από αδικαιολόγητο πλουτισμό (άκυρες συμβάσεις), δέχθηκε την έφεση και εξαφάνισε την απόφαση του πρωτοβαθμίου δικαστηρίου, μόνο ως προς τη διάταξή της που αφορά την έναρξη της τοκογονίας του επιδικασθέντος στην αναιρεσίβλητη κεφαλαίου. Η εν λόγω αίτηση για την οποία δεν απαιτείται η κατάθεση παραβόλου εκ μέρους του αναιρεσείοντος ΝΠΔΔ (αρθρ. 30 παρ. 3 ν. 4038/2012), ασκήθηκε νομότυπα και εμπρόθεσμα, σύμφωνα με τις διατάξεις των άρθρων 552, 553, 556, 558 και 564 ΚΠολΔ. Συνεπώς είναι παραδεκτή (αρθρ. 577 παρ. 1 ΚΠολΔ) και πρέπει να ερευνηθεί περαιτέρω ως προς το παραδεκτό και βάσιμο των λόγων της (άρθρ. 577 παρ. 3 ΚΠολΔ). Με το Ν. 3918/2-3-2011, ''Διαρθρωτικές αλλαγές στο σύστημα υγείας και άλλες διατάξεις'', προκειμένου (όπως αναφέρεται στην Εισηγητική του Έκθεση) να εξασφαλιστεί η ισότιμη πρόσβαση όλων των ασφαλισμένων σε ενιαίο σύστημα παροχής υπηρεσιών υγείας και να επιτευχθεί η σύμπραξη όλων των μονάδων πρωτοβάθμιας υγείας του Εθνικού Συστήματος Υγείας (ΕΣΥ) με τις υπάρχουσες δομές όλων των Φορέων Κοινωνικής Ασφάλισης (ΦΚΑ) στο πλαίσιο οργάνωσης και λειτουργίας ενιαίου δικτύου πρωτοβάθμιας φροντίδας υγείας, ορίστηκαν και τα ακόλουθα: Στο άρθρο 17 αυτού, όπως τροποποιήθηκε με την παρ. 2 του άρθρου 72 ν. 3984/2011, ορίστηκε ότι: ''1. Συνιστάται νομικό πρόσωπο δημοσίου δικαίου (Ν.Π.Δ.Δ.) με την επωνυμία Εθνικός Οργανισμός Παροχής Υπηρεσιών Υγείας (εφεξής Ε.Ο.Π.Υ.Υ. ή Οργανισμός), το οποίο αποτελεί Φορέα Κοινωνικής Ασφάλισης... Η έναρξη λειτουργίας του Οργανισμού ορίζεται έξι μήνες μετά τη δημοσίευση του παρόντος νόμου. 2. Στον Ε.Ο.Π.Υ.Υ. μεταφέρονται και εντάσσονται ως υπηρεσίες, αρμοδιότητες και προσωπικό ο Κλάδος Υγείας του Ιδρύματος Κοινωνικών Ασφαλίσεων - Ενιαίο Ταμείο Ασφάλισης Μισθωτών (Ι.Κ.Α.-Ε.Τ.Α.Μ.) με τις μονάδες υγείας του, το κέντρο διάγνωσης ιατρικής της εργασίας του Ι.Κ.Α. με το σύνολο του εξοπλισμού του, οι Κλάδοι Υγείας του Οργανισμού Γεωργικών Ασφαλίσεων (Ο.Γ.Α.) και του Οργανισμού Ασφάλισης Ελεύθερων Επαγγελματιών (Ο.Α.Ε.Ε.), ο Οργανισμός Περίθαλψης Ασφαλισμένων Δημοσίου (....), όπως διαμορφώθηκε με τις διατάξεις του ν. 3655/2008, ως προς τις παροχές σε είδος. 3... 4.... 5....''. Στο άρθρο 18 του ίδιου νόμου, ''1. Σκοπός του Εθνικού Οργανισμού Παροχής Υπηρεσιών Υγείας είναι α. Η παροχή υπηρεσιών υγείας στους εν ενεργεία ασφαλισμένους, συνταξιούχους και τα προστατευόμενα μέλη των οικογενειών τους, των μεταφερόμενων φορέων, σύμφωνα με τα οριζόμενα από τον προβλεπόμενο στο άρθρο 30 Ενιαίο Κανονισμό Παροχών Υγείας του παρόντος νόμου... 2. Η πρωτοβάθμια φροντίδα υγείας παρέχεται στους ασφαλισμένους του ΙΚΑ-ΕΤΑΜ: α) από τις Μονάδες Υγείας του ΙΚΑ-ΕΤΑΜ, β) από τους συμβεβλημένους με το ΙΚΑ-ΕΤΑΜ, τον ΟΑΕΕ και τον ΟΠΑΔ ιατρούς και γ) από τους ιατρούς των Κέντρων Υγείας και των Περιφερειακών Ιατρείων... 3.... 4....''. Εξάλλου, με το άρθρο 23 του νόμου αυτού ορίστηκε ότι: ''1. Οι υπηρεσίες του Ε.Ο.Π.Υ.Υ. διακρίνονται σε Κεντρική και Περιφερειακές. Α.... Β. α. Τις Περιφερειακές Υπηρεσίες του Ε.Ο.Π.Υ.Υ. αποτελούν οι υφιστάμενες μονάδες των περιφερειακών υπηρεσιών υγείας του Ι.Κ.Α.-Ε.Τ.Α.Μ., οι υγειονομικές υπηρεσίες αυτού που δεν αποτελούν οργανικές μονάδες και λειτουργούν μέχρι την εφαρμογή του παρόντος ενταγμένες στις υπηρεσίες ασφάλισης, οι υπηρεσίες Ι.Κ.Α.-Ε.Τ.Α.Μ., που ασκούν αρμοδιότητες σχετικές με παροχές ασθένειας σε είδος και λειτουργούν σε υπηρεσίες ασφάλισης, καθώς και οι περιφερειακές υπηρεσίες των λοιπών εντασσόμενων φορέων και κλάδων υγείας που ασκούν αρμοδιότητες σχετικές με παροχές ασθένειας σε είδος. Από τις περιφερειακές υπηρεσίες υγείας του Ι.Κ.Α.-Ε.Τ.Α.Μ. εξαιρούνται οι υπηρεσίες νοσοκομειακής υποστήριξης, οι οποίες μεταφέρονται στο Εθνικό Σύστημα Υγείας, σύμφωνα με τις διατάξεις του παρόντος. β...''. Περαιτέρω, στο άρθρο 29 του νόμου αυτού, ορίστηκε ότι: ''1. Α) Ο Ε.Ο.Π.Υ.Υ. αποτελεί καθολικό διάδοχο των εντασσόμενων φορέων και υπεισέρχεται στα δικαιώματα και τις υποχρεώσεις αυτών. 2... 3. Οι συμβάσεις των εντασσόμενων φορέων εξακολουθούν να ισχύουν έναντι του Ε.Ο.Π.Υ.Υ.'', ενώ με τη μεταβατική διάταξη του άρθρου 33 παρ. 9 του ίδιου νόμου ορίστηκε ότι: ''Εκκρεμείς δίκες που αφορούν διαφορές ή υποθέσεις των εντασσόμενων φορέων συνεχίζονται από τον Ε.Ο.Π.Υ.Υ., χωρίς να επέρχεται διακοπή της δίκης. Δικαστικές αποφάσεις που εκδίδονται ισχύουν έναντι του Ε.Ο.Π.Υ.Υ.''. Κατ' εξουσιοδότηση της προαναφερόμενης διάταξης του άρθρου 23 παρ. 1 Ββ' του ν. 3918/2011 εκδόθηκε η Υ.Α. Φ.80000/οικ.32115/2009 (Β 3010/29.12.2011), με την οποία μεταφέρθηκαν, από 1-1-2012, στον Ε.Ο.Π.Υ.Υ. από το Ι.Κ.Α.-Ε.Τ.Α.Μ. οι Νομαρχιακές Μονάδες Υγείας, οι Τοπικές Μονάδες Υγείας, τα Τοπικά Ιατρεία, τα Διαγνωστικά Κέντρα, οι Υγειονομικές Υπηρεσίες που δεν αποτελούσαν οργανικές μονάδες και λειτουργούσαν μέχρι τότε ενταγμένες στις υπηρεσίες ασφάλισης του Ιδρύματος κ.λπ., οι οποίες αποτελούσαν, σύμφωνα με το άρθρο 3 παρ. 3 του π.δ. 266/1989, μαζί με τις λοιπές αναφερόμενες εκεί υπηρεσίες, τις Υπηρεσίες Υγείας του ΙΚΑ. Από τις διατάξεις που προαναφέρθηκαν συνάγεται ότι με το άρθρο 17 του Ν. 3918/2011 συστήθηκε ως ΝΠΔΔ, ο Ε.Ο.Π.Υ.Υ., με σκοπό, μεταξύ άλλων, την παροχή υπηρεσιών υγείας στους εν ενεργεία ασφαλισμένους, στους συνταξιούχους και στα προστατευόμενα μέλη των οικογενειών των Φορέων Κοινωνικής Ασφάλισης (ΦΚΑ), που εντάχθηκαν σε αυτόν, μεταξύ των οποίων περιλαμβάνεται και το ΝΠΔΔ με την επωνυμία ΙΚΑ-ΕΤΑΜ, ότι ο Ε.Ο.Π.Υ.Υ., κατά το άρθρο 29 παρ. 1 και 9 και 33 παρ. 9 του ίδιου νόμου, αποτελεί καθολικό διάδοχο των ΦΚΑ, που εντάσσονται σε αυτόν, στα οποία περιλαμβάνεται και το ΙΚΑ-ΕΤΑΜ, ως προς τις παροχές υγείας σε είδος, οι δε συμβάσεις των εντασσομένων φορέων εξακολουθούν να ισχύουν έναντι του Ε.Ο.Π.Υ.Υ., ο οποίος συνεχίζει τις εκκρεμείς δίκες χωρίς να επέρχεται διακοπή της δίκης (ΑΠ 1990/2022, ΑΠ 465/2019, ΣτΕ 759/2020). Επομένως, μετά το Ν. 3918/2011, για τις προμήθειες του ΙΚΑ-ΕΤΑΜ του προγενέστερου του νόμου αυτού χρονικού διαστήματος, αν οι προμήθειες αυτές αφορούν τον κλάδο υγείας του ΙΚΑ συνεχίζει τις σχετικές δίκες ως καθολικός διάδοχος του ΙΚΑ-ΕΤΑΜ, ο Ε.Ο.Π.Υ.Υ. (ΑΠ 1990/2022, ΑΠ 465/2019, 343/2018, ΣτΕ 759/2020). Τα ανωτέρω δεν μεταβλήθηκαν με το ν. 4238/2014, ''Πρωτοβάθμιο Εθνικό Δίκτυο Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές διατάξεις'', ο οποίος άρχισε να ισχύει, σύμφωνα με το άρθρο 56 του νόμου αυτού, από τη δημοσίευσή του στην Εφημερίδα της Κυβερνήσεως (17-2-2014), με τον οποίο ορίστηκε στην παρ. 2 του άρθρου 1 αυτού, με τον τίτλο, ''Πρωτοβάθμια Φροντίδα Υγείας'', που εντάσσεται στο πρώτο κεφάλαιο του νόμου, ότι: ''Στο Εθνικό Σύστημα Υγείας (Ε.Σ.Υ.) συνιστάται Πρωτοβάθμιο Εθνικό Δίκτυο Υγείας (Π.Ε.Δ.Υ.) που λειτουργεί στις Διοικήσεις Υγειονομικών Περιφερειών (Δ.Υ.Πε.) της Χώρας'' και στο άρθρο 2 ότι: ''1. Τα Κέντρα Υγείας και οι λοιπές Μονάδες παροχής υπηρεσιών Πρωτοβάθμιας Φροντίδας Υγείας των Δ.Υ.Πε. αποτελούν τις δημόσιες δομές παροχής υπηρεσιών Πρωτοβάθμιας Φροντίδας Υγείας του Π.Ε.Δ.Υ.... 2.... 3. Οι Μονάδες παροχής υπηρεσιών Π.Φ.Υ. του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.) μεταφέρονται και εντάσσονται στην οργανωτική δομή των Δ.Υ.Πε. ως αποκεντρωμένες μονάδες τους, εξαιρουμένων των Φαρμακείων του Ε.Ο.ΠΥ.Υ., τα οποία παραμένουν και λειτουργούν στον Οργανισμό. 4....'', καθόσον όπως συνάγεται από το συνδυασμό των διατάξεων των άρθρων 8 και 21 παρ. 4,5, 6,8 και 9 του νόμου αυτού, για τις συμβάσεις προμηθειών του κλάδου Υγείας του ΙΚΑ - ΕΤΑΜ, που μεταβιβάστηκαν στον Ε.Ο.Π.Υ.Υ. με το Ν. 3918/2011, εξακολουθεί να νομιμοποιείται ο Ε.Ο.Π.Υ.Υ. και δεν νομιμοποιούνται οι αντίστοιχες ΔΥ.Πε. (ΑΠ 1990/2022, ΑΠ 465/2019, ΣτΕ 759/2020). Στη συνέχεια, με το άρθρο 51 παρ. 1 του Ν. 4387/12-5-2016 συστήθηκε Νομικό Πρόσωπο Δημοσίου Δικαίου (ΝΠΔΔ) με την επωνυμία, ''Ενιαίος Φορέας Κοινωνικής Ασφάλισης'' (Ε.Φ.Κ.Α.) και έδρα την Αθήνα, το οποίο τελεί υπό την εποπτεία του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, ενώ ορίστηκε ότι από 1/1/2017, που αρχίζει η λειτουργία του, εντάσσονται σ' αυτό αυτοδίκαια οι φορείς κοινωνικής ασφάλισης (ΦΚΑ), που αναφέρονται στο άρθρο 53 επ. του ίδιου νόμου, μεταξύ των οποίων περιλαμβάνεται και το έως τότε υφιστάμενο ΝΠΔΔ με την επωνυμία ΙΚΑ - ΕΤΑΜ, όπως αυτό είχε παραμείνει μετά την ίδρυση του Ε.Ο.Π.Υ.Υ. και την ένταξη των ανωτέρω νοσοκομείων του στο Ε.Σ.Υ., των οποίων Φ.Κ.Α. ο Ε.Φ.Κ.Α. καθίσταται οιονεί καθολικός διάδοχος, ως σκοπός του Ε.Φ.Κ.Α. δε, ορίστηκε η κάλυψη των υπακτέων στην ασφάλιση του προσώπων για τους ασφαλιστικούς κινδύνους, που προβλέπονται από την οικεία νομοθεσία, με την προβλεπόμενη στο νόμο αυτόν χορήγηση: α. μηνιαίας κύριας σύνταξης, λόγω γήρατος, αναπηρίας και θανάτου στους ασφαλισμένους ή/και στα μέλη της οικογενείας τους, β. η χορήγηση προσυνταξιοδοτικών και άλλων παροχών στους συνταξιούχους........., γ. παροχών ασθένειας σε χρήμα, δ. ειδικών προνοιακών επιδομάτων και ε. κάθε άλλης παροχής σε χρήμα ή υπηρεσιών, για τις οποίες καθίσταται αρμόδιος ο Ε.Φ.Κ.Α., ενώ με το άρθρο 51 Α παρ. 1 του ίδιου νόμου, το οποίο προστέθηκε με το άρθρο 1 του Ν. 4670/2020, που άρχισε να ισχύει από 1/3/2020, ο Ε.Φ.Κ.Α. μετονομάσθηκε από την 1.3.2020, σε ''Ηλεκτρονικός Εθνικός Φορέας Κοινωνικής Ασφάλισης'', αποκαλούμενος στο εξής ''e-Ε.Φ.Κ.Α.''. Εξάλλου ο Ν. 4430/31-10-2016, στην παρ. 1 του άρθρου 52 αυτού, το οποίο φέρει τον τίτλο, ''Εκκαθάριση ληξιπρόθεσμων υποχρεώσεων Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.), ως καθολικού διαδόχου των Φορέων Κοινωνικής Ασφάλισης'', όρισε ότι: ''1α) Ο Εθνικός Οργανισμός Παροχής Υπηρεσιών Υγείας (Ε.Ο.Π.Υ.Υ.) θα χρηματοδοτηθεί από τον Κρατικό Προϋπολογισμό τα οικονομικά έτη 2016 και 2017 για την εξόφληση ληξιπρόθεσμων οφειλών του Οργανισμού, όπως αυτές είχαν διαμορφωθεί στις 30.4.2016 προς τα Φαρμακεία, λοιπούς συμβεβλημένους ιδιώτες παρόχους υπηρεσιών υγείας (ιατρούς, κλινικές, διαγνωστικά κέντρα, εργαστήρια κ.λπ.), ''φαρμακευτικές εταιρείες, προμηθευτές υγειονομικού και λοιπού υλικού κ.λπ.'' [όπως το εντός εισαγωγικών τμήμα προστέθηκε με το άρθρο 34 παρ. 4 περ. α' του ν. 4447/2016...] β) Ως ληξιπρόθεσμες υποχρεώσεις του Ε.Ο.Π.Υ.Υ. νοούνται εκείνες που αφορούν τα πριν τις 31.12.2012 έτη και για τις οποίες έχουν εκδοθεί τα προβλεπόμενα κατά περίπτωση, κατά το χρόνο υποβολής, παραστατικά στοιχεία και οι οποίες δεν έχουν εξοφληθεί'', ενώ στην παρ. 4 του ιδίου άρθρου 52 όριζε ότι: ''4. Η εξόφληση των ληξιπρόθεσμων υποχρεώσεων του Οργανισμού που πραγματοποιείται από Φ.Κ.Α., των οποίων οι κλάδοι υγείας εντάχθηκαν στον Ε.Ο.Π.Υ.Υ, σύμφωνα με τα οριζόμενα στο άρθρο 29 παρ. 10 του Ν. 3918/2011, όπως ισχύει, διενεργείται το αργότερο έως 30-6-2017''. Η διάταξη αυτή της παρ. 4 του άρθρου 52 του Ν. 4430/2016, αντικαταστάθηκε από το άρθρο 97 παρ. 1α ν. 4486/ 7-8-2017, ως ακολούθως: ''4. Μετά τις 30-6-2017, οι ληξιπρόθεσμες υποχρεώσεις του Ε.Ο.Π.Υ.Υ. που προέρχονται από Φ.Κ.Α., των οποίων οι κλάδοι υγείας εντάχθηκαν στον Ε.Ο.Π.Υ.Υ, μεταφέρονται, παρακολουθούνται και βαρύνουν τον προϋπολογισμό του Ε.Φ.Κ.Α.. Εκκρεμείς δίκες που αφορούν διαφορές από τις ως άνω ληξιπρόθεσμες υποχρεώσεις, συνεχίζονται από τον Ε.Φ.Κ.Α., χωρίς να επέρχεται διακοπή της δίκης και οι δικαστικές αποφάσεις ισχύουν και εκτελούνται σε βάρος του προϋπολογισμού του Ε.Φ.Κ.Α.. Από τις διατάξεις του προηγούμενου εδαφίου εξαιρούνται οι ληξιπρόθεσμες υποχρεώσεις των πρώην ….., πρώην Οίκου ….. και πρώην …… και οι οποίες εξακολουθούν να παρακολουθούνται και να βαρύνουν τον προϋπολογισμό του Ε.Ο.Π.Υ.Υ. και εξοφλούνται σύμφωνα με τα οριζόμενα στο παρόν άρθρο''. Μεταγενέστερα, ο ν. 4578/3-12-2018 όρισε στο άρθρο 12 αυτού, που φέρει τον τίτλο, ''Εκκαθάριση και πληρωμή ληξιπροθέσμων υποχρεώσεων του κλάδου υγείας των Φ.Κ.Α. που εντάχθηκαν στον Ε.Ο.Π.Υ.Υ.'', όπως η περιπτ. α' της παρ. 1 αυτού συμπληρώθηκε από τότε που άρχισε να ισχύει με το άρθρο 44 του ν. 4611/17-5-2019, ότι: ''1. α) Ληξιπρόθεσμες υποχρεώσεις του κλάδου υγείας των Φορέων Κοινωνικής Ασφάλισης (ΦΚΑ), που εντάχθηκαν στον Ε.Ο.Π.Υ.Υ. προς τα φαρμακεία, λοιπούς συμβεβλημένους ιδιώτες παρόχους υπηρεσιών υγείας (ιατρούς, κλινικές, διαγνωστικά κέντρα, εργαστήρια κ.λπ), φαρμακευτικές εταιρείες, προμηθευτές υγειονομικού και λοιπού υλικού κ.λπ, και προς ασφαλισμένους των ΦΚΑ, εκκαθαρίζονται και πληρώνονται από τον ΕΦΚΑ μέχρι 31.12.2019. Από τις διατάξεις του προηγούμενου εδαφίου εξαιρούνται οι ληξιπρόθεσμες υποχρεώσεις του πρώην ..../Τομέας Ασφαλισμένων Δημοσίου, πρώην Οίκου …. και πρώην …, οι οποίες εξακολουθούν να παρακολουθούνται από τον Ε.Ο.Π.Υ.Υ. και να βαρύνουν τον προϋπολογισμό του και εξοφλούνται, σύμφωνα με τα οριζόμενα στο άρθρο 52 του ν. 4430/2016.... β) Ως ληξιπρόθεσμες υποχρεώσεις, νοούνται εκείνες που αφορούν τα έτη από 1-1-2006 και εντεύθεν, για τις οποίες έχουν εκδοθεί τα προβλεπόμενα, κατά περίπτωση, παραστατικά ή αποδεικνύεται η παροχή των υπηρεσιών ή η παραλαβή των προϊόντων και οι οποίες δεν έχουν εξοφληθεί έως την έναρξη ισχύος του παρόντος'' και στο άρθρο 13, με τίτλο, ''Νομική παράσταση ΕΦΚΑ υπέρ Ε.Ο.Π.Υ.Υ.'' ότι: ''1. Σε δίκες που αφορούν αξιώσεις ή υποχρεώσεις των κλάδων υγείας που μεταφέρθηκαν στον Ε.Ο.Π.Υ.Υ., σύμφωνα με την παρ. 2 του άρθρου 17 του ν. 3918/2011, την παρ. 17 του άρθρου 13 του ν. 4052/2012...... και το εδάφιο 1β της υποπαρα-γράφου ΙΒ.1 της παρ. ΙΒ του άρθρου μόνου του ν. 4093/2012..., στις οποίες διάδικος είναι το πρώην ΙΚΑ-ΕΤΑΜ, νυν ΕΦΚΑ, ή/και ο Ε.Ο.Π.Υ.Υ., ο ΕΦΚΑ εξακολουθεί να νομιμοποιείται στη διεξαγωγή των δικών αυτών και η νομιμοποίηση αυτή περιλαμβάνει και την άσκηση ένδικων μέσων, μέχρι και την αμετάκλητη περάτωσή τους. Η νομική θέση του Ε.Ο.Π.Υ.Υ. στις δίκες αυτές δεν θίγεται. Οι αποφάσεις δεσμεύουν τον Ε.Ο.Π.Υ.Υ. και εκτελούνται υπέρ και εις βάρος του. 2. Οι διατάξεις του παρόντος καταλαμβάνουν και τις εκκρεμείς, κατά την έναρξη ισχύος του παρόντος νόμου, δίκες''. Από το συνδυασμό όλων των ανωτέρω διατάξεων προκύπτει ότι, μετά τις 30.6.2017, με βάση τις διατάξεις του άρθρου 52 παρ. 4 του ν. 4430/2016, όπως το άρθρο αυτό αντικαταστάθηκε από το άρθρο 97 παρ. 1α του ν. 4486/2017, οι ληξιπρόθεσμες υποχρεώσεις του Ε.Ο.Π.Υ.Υ. που προέρχονται από Φ.Κ.Α., των οποίων οι κλάδοι υγείας εντάχθηκαν στον Ε.Ο.Π.Υ.Υ., όπως είναι και το ΙΚΑ-ΕΤΑΜ, όπως προαναφέρθηκε, (πλην εκείνων του πρώην ... πρώην Οίκου ... και πρώην ..., ''μεταφέρονται, παρακολουθούνται και βαρύνουν τον προϋπολογισμό του Ενιαίου Φορέα Κοινωνικής Ασφαλίσεως (Ε.Φ.Κ.Α.)'' και οι εκκρεμείς δίκες που αφορούν διαφορές από τις ως άνω ληξιπρόθεσμες υποχρεώσεις συνεχίζονται από τον Ε.Φ.Κ.Α., χωρίς να επέρχεται διακοπή της δίκης και συνεπώς στις δίκες αυτές δεν νομιμοποιείται να παραστεί ο Ε.Ο.Π.Π.Υ, αλλά ο ΕΦΚΑ και ήδη ο e-ΕΦΚΑ (ΑΠ 1990/2022, ΑΠ 343/2018, ΣτΕ 759/2020). Από τη γενικότητα της διατύπωσης της ανωτέρω διάταξης και από τον σκοπό, που επιδιώκει, συνάγεται ότι στις ληξιπρόθεσμες αυτές απαιτήσεις του ΕΟΠΠΥ, που μεταφέρονται, παρακολουθούνται και βαρύνουν τον προϋπολογισμό του Ενιαίου Φορέα Κοινωνικής Ασφαλίσεως (Ε.Φ.Κ.Α.), συμπεριλαμβάνονται και οι κατ' αυτού απαιτήσεις από αδικαιολόγητο πλουτισμό, όπως είναι και οι απαιτήσεις από άκυρες συμβάσεις προμήθειας ιατροτεχνολογικού εξοπλισμού, που είχε συνάψει με προμηθευτές του το ΙΚΑ-ΕΤΑΜ μέχρι και τις 31/12/2011 (ΑΠ 795/2023). Εξάλλου, ο νομοθέτης αποβλέποντας στην εξόφληση όλων των ληξιπρόθεσμων υποχρεώσεων του κλάδου υγείας των Φορέων Κοινωνικής Ασφάλισης (ΦΚΑ), που εντάχθηκαν στον Ε.Ο.Π.Υ.Υ., από 1.1.2006 και εντεύθεν, όρισε με το άρθρο 12 του ν. 4578/2018, ότι οι υποχρεώσεις αυτές, ''εκκαθαρίζονται και πληρώνονται από τον Ε.Φ.Κ.Α.'' μέχρι 31.12.2019 (πλην εκείνων του πρώην ... πρώην Οίκου ... και πρώην ..., ήδη δε, μετά από διαδοχικές παρατάσεις, μέχρι τις 31/12/2022, δυνάμει της Υ.Α. 60855/2022 (ΦΕΚ Β 3354/2022), που εκδόθηκε κατ' εξουσιοδότηση του άρθρου 85 ν. 4825/2021. Περαιτέρω, με το άρθρο 13 του ίδιου νόμου επιλύθηκαν θέματα νομικής παράστασης του Ε.Φ.Κ.Α. υπέρ Ε.Ο.Π.Υ.Υ. σε εκκρεμείς δίκες, τις οποίες καταλαμβάνουν οι διατάξεις του άρθρου αυτού, και ορίστηκε ότι η νομική θέση του Ε.Ο.Π.Υ.Υ. στις δίκες αυτές δεν θίγεται και ότι οι αποφάσεις δεσμεύουν τον Ε.Ο.Π.Υ.Υ. και εκτελούνται σε βάρος του. Η διάταξη, όμως, αυτή, ορώμενη σε συνδυασμό με τις προπαρατεθείσες ρυθμίσεις, πρέπει να ερμηνευθεί ότι δεν αφορά τις εκκρεμείς δίκες του Ε.Ο.Π.Υ.Υ. που συνεχίζονται από τον Ε.Φ.Κ.Α. και αφορούν ληξιπρόθεσμες υποχρεώσεις του Ε.Ο.Π.Υ.Υ., οι οποίες προέρχονται από Φορείς Κοινωνικής Ασφάλισης (Φ.Κ.Α.), που οι κλάδοι υγείας τους εντάχθηκαν, με την παρ. 2 του άρθρου 17 του ν. 3918/2011, στον Ε.Ο.Π.Υ.Υ, και οι οποίες, κατά τα προεκτεθέντα, σύμφωνα με τη διάταξη της παρ. 4 του ίδιου άρθρου 52 ν. 4430/2016, όπως αντικαταστάθηκε από το άρθρο 97 παρ. 1α του ν. 4486/2017 ''μεταφέρονται, παρακολουθούνται και βαρύνουν τον προϋπολογισμό του Ε.Φ.Κ.Α.'' (που, άλλωστε, και δυνάμει των νεότερων διατάξεων του άρθρου 12 του ν. 4578/2018 ''εκκαθαρίζονται και πληρώνονται από τον Ε.Φ.Κ.Α.''), αλλά εκείνες τις εκκρεμείς δίκες που έχουν ως αντικείμενο τις ληξιπρόθεσμες υποχρεώσεις Φορέων Κοινωνικής Ασφάλισης (πρώην ..., πρώην Οίκου ..., πρώην ....), οι οποίες εντάχθηκαν μεν στον Ε.Ο.Π.Υ.Υ., με τις ίδιες διατάξεις, αλλά δεν μεταφέρθηκαν, μετά τις 30.6.2017, προς εξόφληση στον Ε.Φ.Κ.Α, διότι εξαιρέθηκαν ρητώς, κατά τα ανωτέρω (άρθρο 52 παρ. 4 ν. 4430/2016, όπως ισχύει και άρθρο 12 ν. 4578/2018), και εξακολουθούν να παρακολουθούνται από τον Ε.Ο.Π.Υ.Υ. και να βαρύνουν τον προϋπολογισμό του (ΑΠ 795/2023, ΑΠ 1990/2022, ΑΠ 222/2022, ΑΠ 624/2022, ΣτΕ 759/2020). Περαιτέρω, κατά τη διάταξη του άρθρου 559 αρ. 1 ΚΠολΔ, αναίρεση επιτρέπεται αν παραβιάσθηκε κανόνας του ουσιαστικού δικαίου, στον οποίο περιλαμβάνονται και οι ερµηνευτικοί κανόνες των δικαιοπραξιών, αδιάφορο αν πρόκειται για νόµο ή έθιμο ελληνικό ή ξένο, εσωτερικού ή διεθνούς δικαίου. Ο κανόνας δικαίου παραβιάζεται αν δεν εφαρµοστεί, ενώ συνέτρεχαν οι πραγματικές προϋποθέσεις για την εφαρµογή του, ή εάν εφαρµοσθεί, ενώ δεν συνέτρεχαν οι προϋποθέσεις αυτές, καθώς και εάν εφαρµοσθεί εσφαλμένα, η δε παραβίαση εκδηλώνεται είτε ως ψευδής ερμηνεία του κανόνα δικαίου, δηλαδή όταν το δικαστήριο της ουσίας προσέδωσε σε αυτόν έννοια διαφορετική από την αληθινή, είτε ως κακή εφαρµογή, ήτοι εσφαλμένη υπαγωγή σ? αυτόν των περιστατικών της ατομικής περίπτωσης που καταλήγει σε εσφαλμένο συμπέρασμα µε τη µορφή του διατακτικού (ΟλΑΠ 1/2016, ΟλΑΠ 2/2013). Διάταξη ουσιαστικού δικαίου είναι και η διάταξη του άρθρου 68 ΚΠολΔ. Έτσι, αφού η νομιμοποίηση του διαδίκου, όπως και το έννοµο συμφέρον που θεμελιώνονται στην ανωτέρω διάταξη, αποτελούν ουσιαστικές προϋποθέσεις για την παροχή δικαστικής προστασίας, η εσφαλμένη κρίση του δικαστηρίου για τη συνδρομή ή µη των προϋποθέσεων αυτών ελέγχεται αναιρετικά µε το λόγο αναίρεσης από τον αριθμό 1 του άρθρου 559 του ΚΠολΔ (ΟλΑΠ 25/2008, ΟλΑΠ 18/2005, ΑΠ 915/2021, ΑΠ 42/2021), προκειμένου δε περί απόφασης Πρωτοδικείου που εκδίδεται επί έφεσης κατά απόφασης Ειρηνοδικείου, από τον αριθμό 1 του άρθρου 560 του ίδιου Κώδικα (ΑΠ 508/2022, ΑΠ 800/2018). Στην προκειμένη περίπτωση, από την παραδεκτή, κατ' άρθρο 561 παρ. 2 ΚΠολΔ, επισκόπηση των διαδικαστικών εγγράφων της υπόθεσης, προκύπτουν τα ακόλουθα: Η αναιρεσίβλητη - εφεσίβλητη - ενάγουσα, άσκησε ενώπιον του Ειρηνοδικείου Αθηνών, την από 27-11-2011 αγωγή της, απευθυνόμενη κατά του Ν.Π.Δ.Δ., με την επωνυμία, "ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ - ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ (ΙΚΑ - ΕΤΑΜ)", με την οποία εκθέτοντας ότι, στα πλαίσια της εμπορικής της δραστηριότητας κατάρτισε με το Ι.Κ.Α. Ε.Τ.Α.Μ. την ΦΥ 191/2009 σύμβαση, της οποίας το ποσό της κατακύρωσης είχε εξαντληθεί, συνέχισε, όμως, η ίδια (ενάγουσα) να προμηθεύει το τελευταίο Ι.Κ.Α. Ε.Τ.Α.Μ., με τα συμφωνηθέντα εμπορεύματα (αντιδραστήρια και αναλώσιμα) στις ίδιες τιμές με τις συμβατικές και ότι κατά το χρονικό διάστημα από 13-4-2011 μέχρι 26-7-2011, με διαδοχικές άτυπες συμβάσεις πώλησης, πώλησε και παρέδωσε σ' αυτό, εκδίδοντας τα αναγραφόμενα στην αγωγή της, τιμολόγια πώλησης-δελτία αποστολής, τα αναφερόμενα σ' αυτά εμπορεύματα, συνολικής αξίας 14.323,35 ευρώ, τα οποία το εναγόμενο παρέλαβε ανεπιφύλακτα, χωρίς να της καταβάλει το τίμημα αυτών, ζήτησε, να υποχρεωθεί το εναγόμενο να της καταβάλει το πιο πάνω ποσό, κυρίως με βάση την ενδοσυμβατική του ευθύνη και επικουρικά σε περίπτωση απόρριψης της κύριας βάσης της αγωγής της από την ενδοσυμβατική ευθύνη, σύμφωνα με τις διατάξεις περί αδικαιολόγητου πλουτισμού, με το νόμιμο τόκο από την επομένη της παρέλευσης 60 ημερών, από το χρόνο έκδοσης καθενός τιμολογίου, βάσει της παρ. 4 του άρθρου 4 του π.δ 166/2003, άλλως από την επίδοση της αγωγής. Κατά τη συζήτηση της υπόθεσης στο ακροατήριο του άνω δικαστηρίου, παραστάθηκε το Ν.Π.Δ.Δ., με την επωνυμία, ''ΕΘΝΙΚΟΣ ΟΡΓΑΝΙΣΜΟΣ ΥΠΗΡΕΣΙΩΝ ΥΓΕΙΑΣ (Ε.Ο.Π.Υ.Υ.), ήδη αναιρεσείων, ως οιονεί καθολικός διάδοχος του αρχικά εναγομένου, ΙΚΑ - ΕΤΑΜ, συνεχίζοντας την εκκρεμή δίκη. Το Ειρηνοδικείο Αθηνών, με την 4391/2014 απόφασή του, δέχθηκε την αγωγή ως προς τον Ε.Ο.Π.Υ.Υ, κατά την επικουρική της βάση από τον αδικαιολόγητο πλουτισμό και τον υποχρέωσε να καταβάλει στην ενάγουσα το ως άνω ποσό των 14.323,35 ευρώ, με το νόμιμο τόκο, από την επίδοση της αγωγής. Κατά της απόφασης αυτής, ο Ε.Ο.Π.Υ.Υ., άσκησε την από 4-11-2014 έφεση, που συζητήθηκε στις 11-12-2020, προβάλλοντας μεταξύ άλλων, την έλλειψη νομιμοποίησής του. Πράγματι, κατά τον άνω χρόνο συζήτησης της έφεσης, με βάση τη διάταξη της παρ. 4 του άρθρου 52 του Ν. 4430/2016, όπως αυτή αντικαταστάθηκε, στο μεταξύ, με το άρθρο 97 παρ.1α του Ν. 4486/2017 (ΦΕΚ Α 115/07.08.2017), για τις επίδικες ληξιπρόθεσμες υποχρεώσεις του Ε.Ο.Π.Υ.Υ., που προέρχονταν από τον κλάδο υγείας του ΙΚΑ-ΕΤΑΜ και μεταφέρθηκαν στον Ε.Ο.Π.Υ.Υ. με το Ν. 3918/2011, δεν νομιμοποιείτο παθητικά ο Ε.Ο.Π.Υ.Υ., αλλά ο ΕΦΚΑ και ήδη ο e-ΕΦΚΑ, αφού, σύμφωνα με την προηγηθείσα νομική σκέψη, μετά τις 30-6-2017, οι εν λόγω αξιώσεις μεταφέρθηκαν περαιτέρω στον ΕΦΚΑ και ήδη e-ΕΦΚΑ, ο οποίος και συνεχίζει τις εκκρεμείς δίκες, χωρίς να επέλθει διακοπή της δίκης. Ωστόσο, το Μονομελές Πρωτοδικείο, δικάζοντας ως Εφετείο, την άνω έφεση του αναιρεσείοντος, με την προσβαλλόμενη με αριθμό η 8586/2021 απόφασή του, αφού απέρριψε τους ισχυρισμούς του αναιρεσείοντος περί έλλειψης νομιμοποίησής του, δέχθηκε την έφεση ως προς το κεφάλαιο των τόκων, και αφού εξαφάνισε την εκκαλούμενη απόφαση κατά το μέρος αυτό, κρατώντας και δικάζοντας την αγωγή κατά τούτο, υποχρέωσε τον εναγόμενο ΝΠΔΔ να καταβάλει τόκους επί του επιδικασθέντος πρωτοδίκως κεφαλαίου της απαίτησης, με ποσοστό 6% ετησίως, κατά τις αναφερόμενες διακρίσεις. Ήδη, το αναιρεσείον νομικό πρόσωπο δημοσίου δικαίου (Ε.Ο.Π.Υ.Υ.), με το μοναδικό λόγο της αίτησης αναίρεσης, αποδίδει στην προσβαλλόμενη απόφαση την πλημμέλεια από τον αριθμό 1 του άρθρου 560 ΚΠολΔ, συνιστάμενη στο ότι το Εφετείο παραβίασε τις ουσιαστικού δικαίου διατάξεις των άρθρων, 17 παρ. 2, 29 παρ. 1 και 33 παρ. 9 του ν. 3918/2011, της υπουργικής απόφασης Φ.Β0000/οικ.32115/2009 (Β' 3010/29.12 και 2011), του άρθρου 52 παρ. 4 του ν. 4430/2016, όπως αντικαταστάθηκε από το αρ. 97 παρ. 1α του ν. 4486/2017, των άρθρων 12 και 13 ν. 4578/2018, 41 του ν. 4647/2019, 108 παρ. 1 του ν. 4764/2020 και της υπ' αριθµ. 28865 (ΦΕΚ Β 2023/18.5.2021) υ.α., δεχόμενο ότι για τις άνω ένδικες αξιώσεις που γεννήθηκαν το έτος 2011 υπόχρεο είναι το ίδιο ως καθολικός διάδοχος του ΙΚΑ ΕΤΑΜ, ενώ κατά τις άνω διατάξεις ο μόνος υπόχρεος για την εν λόγω πληρωμή είναι από την 30-6-2017, ο ΕΦΚΑ, στον οποίο μεταφέρθηκαν από την ως άνω ημερομηνία όλες οι ληξιπρόθεσμες υποχρεώσεις του ΕΟΠΥΥ που προέρχονται από ΦΚΑ, των οποίων οι κλάδοι υγείας εντάχθηκαν στον ΕΟΠΥΥ (μεταξύ των οποίων και εκείνες του ΙΚΑ ΕΤΑΜ) και βαρύνουν τον προϋπολογισμό του. Από την παραδεκτή επισκόπηση της προσβαλλόμενης απόφασης προκύπτει ότι το Εφετείο δέχθηκε, ως προς τον ως άνω ερευνώμενο αναιρετικό λόγο, τα ακόλουθα: "... Περαιτέρω, αποδείχθηκε ότι κατά την κατάθεση της ένδικης αγωγής ενώπιον της Γραμματείας του πρωτοβαθµίου Δικαστηρίου στις 2-12-2011 οι υγειονοµικοί σχηματισμοί του "Ι.Κ.Α.-Ε.Τ.Α.Μ." δεν είχαν ενταχθεί ακόµη στον "Ε.Ο.Π.Π.Υ.", στον οποίο μεταφέρθηκαν από 1ης.1.2012, δυνάµει της ΥΑ Φ.80000/οικ.32115/2009 (Β' 3010/29.12.2011), οι Νομαρχιακές Μονάδες Υγείας, οι Τοπικές Μονάδες Υγείας, Τα Τοπικά Ιατρεία, τα Διαγνωστικά Κέντρα, οι Υγειονομικές Υπηρεσίες που δεν αποτελούσαν οργανικές µονάδες και λειτουργούσαν µέχρι τότε ενταγµένες στις υπηρεσίες ασφάλισης του Ιδρύματος κλπ, οι οποίες αποτελούσαν, σύμφωνα µε το άρθρο 3 παρ. 3 του π.δ. 266/1989 (όπως η & 3 αντικαταστάθηκε µε το άρθρο 2 του π.δ. 3653/1992) µαζί µε τις λοιπές αναφερόμενες εκεί υπηρεσίες, τις Υπηρεσίες Υγείας του ΙΚΑ. Έκτοτε ο "ΕΟΠΥΥ" υπεισήλθε στα δικαιώµατα και τις υποχρεώσεις των εντασσόµενων φορέων ως καθολικός διάδοχός τους. Εφόσον οι ένδικες συμβάσεις καταρτίστηκαν µεταξύ της ενάγουσας και του αρχικώς εναγόµενου "Ι.Κ.Α.-Ε.Τ.Α.Μ.", προκειµένου να καλυφθούν οι ανάγκες σε ιατρικό υλικό της Νομαρχιακής Μονάδας Υγείας ΙΚΑ Αθηνών, η οποία ανήκε οργανικά στο "Ι.Κ.Α.- Ε.Τ.Α.Μ." και δεδομένου ότι τα ένδικα είδη παραδόθηκαν προσηκόντως σε υπηρεσίες αυτού έως και το έτος 2011 και πάντως πριν από τις 31-12-2014, οι σχετικές αξιώσεις κατά το χρόνο συζήτησης της αγωγής ενώπιον του Πρωτοβάθµιου Δικαστηρίου βάρυναν τον "Ε.Ο.Π.ΥΥ.", ως καθολικό διάδοχο του "Ι.Κ.Α.-Ε.Τ.Α.Μ.", ο οποίος µε την εν λόγω ιδιότητά του παραστάθηκε κατά την συζήτηση της υπόθεσης και συνέχισε τη δίκη, όπως προκύπτει από την εκκαλουµένη και τα ταυτάριθµα µε αυτήν πρακτικά. Υπεισελθών δε ο "Ε.Ο.Π.Υ.Υ." στη δίκη που είχε ανοιγεί πρωτοβαθµίως σε βάρος του "Ι.Κ.Α.-Ε.Τ.Α.Μ." και αναλαβών αυτή µε την Ιδιότητα του καθολικού διαδόχου αυτού, κατά τη συζήτηση της υπόθεσης ενώπιον του Πρωτοβάθµιου Δικαστηρίου στις 29-11-2013, δεν αρνήθηκε ούτε την κατάρτιση των επίδικων συµβάσεων, ούτε την ανεπιφύλακτη από τις αρμόδιες υπηρεσίες του τελευταίου παραλαβή των παραδοθέντων υλικών ούτε και το συνολικό ύψος της οφειλής, η οποία δεν έχει εξοφληθεί µέχρι σήµερα. Ακολούθως, ο τελευταίος, µε την ως άνω ιδιότητά του, άσκησε την ένδικη έφεση στις 6-11-2014 και παραστάθηκε κατά τη συζήτηση αυτής, επαναφέροντας µε τον πρώτο λόγο της, την ένσταση έλλειψης παθητικής νοµιµοποίησης του "ΙΚΑ-ΕΤΑΜ", την οποία παραδεκτά είχε προβάλει πρωτοδίκως, ισχυριζόµενος ότι για την προκείµενη υπόθεση µόνον ο "Ε.Ο.Π.Υ.Υ.", ως καθολικός διάδοχος του πρώτου, καθίσταται οφειλέτης της ενάγουσας και ήδη εφεσίβλητης. Με τις προτάσεις δε, που προκατέθεσε για τη συζήτηση της υπόθεσης ενώπιον του Δευτεροβάθµιου Δικαστηρίου, προέβαλε την ένσταση ελλείψεως παθητικής νοµιµοποίησης αυτού, δηλαδή του "Ε.Ο.Π.Υ.Υ.", επικαλούμενος τις διατάξεις του ν. 4430/ 2016, όπως τροποποιήθηκαν και ισχύουν, σύµφωνα µε το αρ. 52 παρ. 4 του οποίου, µετά τις 30-6-2017, οι ληξιπρόθεσµες υποχρεώσεις του Ε.Ο.Π.Υ.Υ. που προέρχονται από ΦΚΑ, των οποίων οι κλάδοι υγείας εντάχθηκαν στον Ε.Ο.Π.Υ.Υ., μεταφέρονται παρακολουθούνται και βαρύνουν τον προϋπολογισμό του ΕΦΚΑ χωρίς να επέρχεται διακοπή της δίκης και οι δικαστικές αποφάσεις ισχύουν και εκτελούνται σε βάρος του προϋπολογισμού του Ε.Φ.Κ.Α.. Ωστόσο, µετά τη θέση σε ισχύ του ν. 4430/2016 ψηφίστηκε ο ν. 4578/2018 (Α 200/9-12-2018),..... Από το συνδυασμό δε των διατάξεων των άρθρων 12 και 13 του νόµου αυτού προκύπτει ότι ο νομοθέτης θέλησε σταδιακά, αρχής γενομένης από την 1η-7-2017, τη µεταφορά, παρακολούθηση και τελικά πληρωμή από τον ΕΦΚΑ µε επιβάρυνση του προϋπολογισμού του, όλων των ληξιπροθέσµων υποχρεώσεων του ΕΟΠΥΥ που προέρχονται από ΦΚΑ, των οποίων οι κλάδοι υγείας είχαν ενταχθεί στον Ε.Ο.Π.Υ.Υ. Όπως ειδικότερα αναφέρεται στην αιτιολογική έκθεση του τελευταίου νόµου (ν. 4578/2018-Α 200) και όσον αφορά το άρθρο 12 αυτού, η πιο πάνω διαδικασία εκκαθάρισης και πληρωμής από τον Ε.Φ.Κ.Α. όλων των ληξιπρόθεσµων υποχρεώσεων του κλάδου υγείας των Φ.Κ.Α., που είχαν ενταχθεί στον Ε.Ο.Π.Υ.Υ. και που αφορούν τα έτη 2006 και εντεύθεν, θα γίνει µέσω του προβλεπόμενου πρόχειρου Λογιστικού ελέγχου, που διενεργείται από τις αρμόδιες υπηρεσίες του Ε.Φ.Κ.Α. για την έκδοση των σχετικών χρηµατικών ενταλµάτων. Σύμφωνα δε µε το άρθρο 13 του νόµου αυτού, σε δίκες που αφορούν αξιώσεις ή υποχρεώσεις των κλάδων υγείας που μεταφέρθηκαν στον Ε.Ο.Π.Υ.Υ., σύµφωνα µε την παρ. 2 του άρθρου 17 του ν.3918/2011 (Α 31), στις οποίες διάδικος είναι το πρώην ΙΚΑ-ΕΤΑΜ, νυν Ε.Φ.Κ.Α., ή/και ο Ε.Ο.Π.Υ.Υ., όπως εν προκειμένω, ο ΕΦΚΑ εξακολουθεί να νοµιµοποιείται στη διεξαγωγή των δικών αυτών και η νομιμοποίηση αυτή περιλαμβάνει και την άσκηση ενδικων µέσων, µέχρι και την αμετάκλητη περάτωσή τους, η νοµική θέση όµως, του Ε.Ο.Π.Υ.Υ. στις δίκες αυτές δεν θίγεται και οι αποφάσεις δεσμεύουν τον Ε.Ο.Π.Υ.Υ. και εκτελούνται υπέρ και εις βάρος του. Από τα ανωτέρω συνάγεται ότι υφίσταται συναρµοδιότητα του ΕΦΚΑ παράλληλα με αυτήν του Ε.Ο.Π.Υ.Υ. για τη διεξαγωγή των δικών (και των εκκρεμών) µέχρι την αμετάκλητη περάτωσή τους, που αφορούν αξιώσεις ή υποχρεώσεις των κλάδων υγείας που έχουν μεταφερθεί στον Ε.Ο.Π.Υ.Υ, και στις οποίες διάδικος είναι το πρώην ΙΚΑ-ΕΤΑΜ (νυν ΕΦΚΑ) ή και ο Ε.Ο.Π.Υ.Υ. (......). Με βάση όσα προεκτέθηκαν, τόσο ενώπιον του Πρωτοβάθµιου Δικαστηρίου, όσο και ενώπιον του Δικαστηρίου τούτου νοµιµοποιείται παθητικά ο "ΕΟΠΠΥ" και πρέπει γα απορριφθεί ως ουσιαστικά αβάσιμη η περί του αντιθέτου ένσταση και ο πρώτος λόγος της έφεσης, µε τον οποίο το εκκαλούν την επαναφέρει...., όσα δε εκθέτει στις προτάσεις που κατέθεσε για τη συζήτηση της υπόθεσης ενώπιον του παρόντος Δικαστηρίου αναφορικά µε την ένσταση ενεργητικής νοµιµοποίησης μεταβάλλοντας το περιεχόµενο του σχετικού λόγου έφεσης, χωρίς να αποτελούν πρόσθετο λόγο έφεσης, κρίνονται απορριπτέα....". Έτσι που έκρινε το Εφετείο, εσφαλμένα ερμήνευσε και εφάρμοσε την ουσιαστικού δικαίου διάταξη του άρθρου 52 παρ. 4 Ν. 4430/2016, όπως ισχύει μετά την τροποποίησή της με το άρθρο 97 παρ. 1α Ν. 4486/2017, αφού το αναιρεσείον (Ε.Ο.Π.Υ.Υ.) κατά το χρόνο συζήτησης της έφεσης (11-12-2020), δεν νομιμοποιείτο πλέον παθητικά ως εναγόμενο για τις ένδικες αξιώσεις, απορρέουσες από συμβάσεις που καταρτίστηκαν και εκτελέστηκαν εντός του έτους 2011 και μη εξοφληθείσες μέχρι τις 30/6/2017, είτε από το ΙΚΑ, είτε από το αναιρεσείον (Ε.Ο.Π.Υ.Υ.), αλλά, σύμφωνα με όσα ήδη αναφέρθηκαν, στην εκκρεμή ενώπιον του δευτεροβάθμιου δικαστηρίου δίκη, αφορώσα στις ανωτέρω ληξιπρόθεσμες υποχρεώσεις του κλάδου υγείας του ΙΚΑ-ΕΤΑΜ, που μεταβιβάστηκαν στον ΕΟΠΥΥ (και παρέμειναν σε αυτόν και μετά το ν. 4238/2014, αφού δεν μεταφέρθηκαν στις Δ.Υ.Πε.), νομιμοποιείτο παθητικά ως εναγόμενος μόνο ο Ε.Φ.Κ.Α (και ήδη ο e-ΕΦΚΑ), στον οποίο οι υποχρεώσεις αυτές μεταφέρθηκαν και βαρύνουν τον προϋπολογισμό του, χωρίς να επέλθει διακοπή της δίκης. Κατά συνέπεια, ο άνω λόγος αναίρεσης, από τον αριθμό 1 του άρθρου 559 ΚΠολΔ, με τον οποίο το αναιρεσείον (νομιμοποιούμενο ενεργητικά, κατά το άρθρο 556 ΚΠολΔ, στην άσκηση της παρούσας αναίρεσης ως ηττηθείς διάδικος, ΑΠ 795/2023, ΑΠ 235/2023), προβάλλει την ανωτέρω πλημμέλεια, είναι βάσιμος. Κατόπιν τούτων, πρέπει να γίνει δεκτή η αίτηση αναίρεσης, να αναιρεθεί η προσβαλλόμενη απόφαση και να παραπεμφθεί η υπόθεση για περαιτέρω συζήτηση στο ίδιο δικαστήριο, το οποίο θα συγκροτηθεί από άλλον δικαστή, εκτός εκείνου που εξέδωσε την αναιρούμενη απόφαση (άρθρο 580 παρ. 3 ΚΠολΔ). Επίσης, πρέπει να καταδικασθεί η αναιρεσίβλητη, λόγω της ήττας της στην πληρωμή των δικαστικών εξόδων του αναιρεσείοντος, που παραστάθηκε και κατέθεσε προτάσεις, κατά παραδοχή του σχετικού αιτήματός του (άρθρα 106, 176, 183, 191 παρ. 2 ΚΠολΔ), μειωμένα, όμως, κατά τα άρθρα 30 παρ. 3 Ν. 4038/2012 και 22 παρ. 1 ν. 3693/1957 (που διατηρήθηκε σε ισχύ με το άρθρο 52 αριθ. 18 Εισ.Ν.ΚΠολΔ), αφού το αναιρεσείον εκπροσωπήθηκε από Πάρεδρο του Νομικού Συμβουλίου του Κράτους, σύμφωνα με τα άρθρα 4 παρ. 2 και 20 παρ. 1 Ν. 4831/2021 (ΑΠ 734/2023, ΑΠ 1298/2022), όπως στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί τη με αριθμό 8586/2021 τελεσίδικη απόφαση του Μονομελούς Πρωτοδικείου Αθηνών. Παραπέμπει την υπόθεση για περαιτέρω εκδίκαση στο ίδιο Δικαστήριο, το οποίο θα συγκροτηθεί από άλλο δικαστή, εκτός εκείνου που εξέδωσε την αναιρούμενη απόφαση. Καταδικάζει την αναιρεσίβλητη στα δικαστικά έξοδα του αναιρεσείοντος, τα οποία ορίζει σε τριακόσια (300) ευρώ. ΚΡΙΘΗΚΕ, αποφασίσθηκε στην Αθήνα, στις 25 Ιουνίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 21 Νοεμβρίου 2024.

LEGAL REFERENCES
Articles Referenced: άρθρο 242 παρ. 2, άρθρων 552, άρθρο 17, άρθρου 72, άρθρο 18, άρθρο 30, άρθρο 23, άρθρο 29, άρθρου 33 παρ. 9, άρθρου 23 παρ. 1, άρθρο 3 παρ. 3, άρθρο 17 του Ν. 3918/2011, άρθρο 29 παρ. 1, άρθρο 56, άρθρου 1, άρθρο 2, άρθρων 8, άρθρο 51 παρ. 1 του Ν. 4387/12, άρθρο 53, άρθρο 51, άρθρο 1 του Ν. 4670/2020, άρθρου 52, άρθρο 34 παρ. 4 περ. α' του ν. 4447/2016, άρθρο 29 παρ. 10 του Ν. 3918/2011, άρθρου 52 του Ν. 4430/2016, άρθρο 97 παρ. 1, άρθρο 12, άρθρο 44 του ν. 4611/17, άρθρο 52 του ν. 4430/2016, άρθρο 13, άρθρου 17 του ν. 3918/2011, άρθρου 13 του ν. 4052/2012, άρθρου 52 παρ. 4 του ν. 4430/2016, άρθρο 12 του ν. 4578/2018, άρθρου 85, άρθρου 12 του ν. 4578/2018, άρθρο 52 παρ. 4, άρθρου 559 αρ. 1, άρθρου 68, άρθρου 559 του ΚΠολΔ, άρθρου 560, άρθρο 561 παρ. 2, άρθρου 4, άρθρο 97 παρ.1, άρθρων 12, άρθρου 17 του ν.3918/2011, άρθρου 52 παρ. 4, άρθρου 559, άρθρο 556, άρθρο 580 παρ. 3, άρθρα 106, άρθρα 30 παρ. 3, άρθρο 52 αριθ. 18, άρθρα 4 παρ. 2, άρθρο 242, άρθρου 33, άρθρου 23, άρθρο 3, άρθρο 1, άρθρο 34, άρθρο 97, άρθρο 44, άρθρο 52, άρθρου 17, άρθρου 13, άρθρου 12, άρθρο 561, άρθρο 580, άρθρα 30, άρθρα 4
Article Codes: ΚΠολΔ
Law References: ν.4611/17|ν.4052/2012|ν.4578/2018|ν.4447/2016|Ν.3918/2011|Ν.4670/2020|ν.4430/2016|Ν.4430/2016|ν.3918/2011|Ν.4387/12
Total Articles Cited: 73

DATES MENTIONED: 27-11-2011|14-12-2021|2-3-2011|29-12-2011|1-1-2012|17-2-2014|12-5-2016|1-1-2017|1-3-2020|31-10-2016|30-4-2016|31-12-2012|30-6-2017|7-8-2017|3-12-2018|17-5-2019|31-12-2019|1-1-2006|31-12-2011|31-12-2022|13-4-2011|26-7-2011|4-11-2014|11-12-2020|07-08-2017|18-5-2021|2-12-2011|31-12-2014|29-11-2013|6-11-2014|9-12-2018|02-10-2023|25-06-2024|21-11-2024

SOURCE: https://areiospagos.gr/nomologia/apofaseis_DISPLAY.asp?cd=U2U4MK1S84FNVZX9Q9LVE5KACZBHSW&apof=1759_2024&info=ΠΟΛΙΤΙΚΕΣ -  Α1